CELEX: 62006TN0381
Language: lt
Date: 2006-12-15 00:00:00
Title: Byla T-381/06 2006 m. gruodžio 15 d. pareikštas ieškinys byloje FRA.BO prieš Komisiją

24.2.2007   
            
            
               LT
            
            
               Europos Sąjungos oficialusis leidinys
            
            
               C 42/29
            
         2006 m. gruodžio 15 d. pareikštas ieškinys byloje FRA.BO prieš Komisiją
   
   (Byla T-381/06)
   (2007/C 42/51)
   Proceso kalba: anglų
   Šalys
   
      Ieškovė: FRA.BO SpA (Milanas, Italija), atstovaujama advokatų R. Celli ir F. Distefando
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. rugsėjo 20 d. Komisijos sprendimo dėl procedūros pagal EB 81 straipsnį 2 straipsnį (Byla COMP/F-1/38.121 — Jungtys — C(2006) 4180 galutinis) tiek, kiek jis susijęs su ieškovei paskirta bauda;
            
         
               —
            
            
               sumažinti į Teisingumo Teismo jurisdikciją patenkančią ieškovei paskirtą baudą;
            
         
               —
            
            
               priteisti iš Komisijos bylinėjimosi išlaidas, įskaitant ir ieškovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė siekia iš dalies panaikinti 2006 m. rugsėjo 20 d. Komisijos sprendimą Byloje COMP/F-1/38.121 — Jungtys, kuriuo Komisija pripažino, kad ieškovė drauge su kitomis įmonėmis derindama kainas, sutardama dėl kainoraščių, sutardama dėl nuolaidų ir lengvatų, sutardama dėl kainos pakėlimo įgyvendinimo mechanizmų, pasidalindama nacionalines rinkas, pasidalindama klientus ir keisdamasi kita verslo informacija pažeidė EB 81 straipsnį ir Europos ekonominės erdvės sutarties 53 straipsnį.
   Ieškovė skundžiamą sprendimą ginčija šiais pagrindais:
   
               —
            
            
               ieškovė teigia, kad Komisija padarė akivaizdžią vertinimo klaidą ir pažeidė pagrindinius teisės principus netinkamai ir neteisėtai taikydama 2002 m. Pranešimo apie atleidimą nuo baudų (1) principus;
            
         
               —
            
            
               ieškovė taip pat teigia, kad Komisija padarė akivaizdžią vertinimo klaidą neproporcingai mažai — 20 procentų — sumažindama FRA.BO baudą pagal 1996 m. Pranešimą dėl bendradarbiavimo ir pažeidė pagrindinius proporcingumo, teisėtų lūkesčių ir pareigos nurodyti priežastis principus.
            
         
      (1)  Komisijos pranešimas apie atleidimą nuo baudų ir baudų sumažinimą kartelių atveju (OL 2002 C 45, p. 3).